**Асаубаева Алтын Қуандыққызы.**

 **Шақа орта жалпы білім беретін мектебінің қазақ тілі мен әдебиеті пәні мұғалімі**

 **Павлодар облысы, Лебяжі ауданы (байланыс: 8(71842)23271, 87776000344)**

**Сыныбы:** 10

**Пәні:** қазақ әдебиеті

**Тақырыбы:** Шәңгерей Бөкеевтің«Қосаяқ» өлеңі

**Мақсаты:** Ш. Бөкеев өлеңінің тақырыбы мен идеясын, көркемдік сипатын зерттеу, зерделеу, жобаға салу.

**Міндеттер:**

* «Қосаяқ» өлеңін зерттеу, талдау жасау, модульге түсіру және оны «Талдау» моделіне салу;
* Материалдарды жүйелеу арқылы шағын проект жасау, рәсімдеу;
* Проектіні қорғау.

**Жоспар:**

* Өлең туралы оқулықтардағы материалдарды оқып танысу;
* Қосымша зерттеу материалдарынан қажетті мәліметтерді теру;
* Өлеңді талдау, теориямен дәлелдеу, модульдерге түсіру;
* Жинақтаған барлық материалдарды жүйелеу, сызбаларға түсіру, проект жүйесіне келтіру;
* Проект жасау, тексеру, рәсімдеу;
* Проектіні қорғау.

**Өзектілігі:** Адам өзінің өткен өмірін, балалықтың өзіндік ерекшелігін естен шығармауды сол уақыттың белгісімен астарлай, қоса суреттеу арқылы оқырманға ұсынады, ой салады, суреткерлікпен ішкі жан дүниеге, сұлулыққа тәрбиелей білуі.

**Болжам:** осы өлеңді оқып түсінген жағдайда автор өмірінің бір белесімен қатар суреткерлік шеберлігін таниды, нәзік ойын сезінеді, сұлулық жақсылыққа жетелейтінін түсінеді.

**Сабақ барысы:**

**І. Ұйымдастыру кезеңі:**

 - оқушылармен амандасу, көңілдерін сабаққа аудару, жұмысқа сәттілік тілек білдірту;

- жаңа сабақ тақырыбымен таныстыру, сабақ мақсатын айқындау.

**ІІ. Үй тапсырмасы:**

1. «Автор орындығы» стратегиясы арқылы пікірлерін тыңдау, сұрақ-жауап ұйымдастыру.

2. Шығармасы бойынша талдауларын тексеру.

**ІІІ. Тәжірибешілік сабақ:**

1. Оқушылар: «Мәнерлеп оқу» сайысын өткізеді (бағалайды, ескерту жасайды, тілек білдіреді).

2. Мұғалім: өлең туралы қосымша әдебиеттер арқылы ақпарат көздерін береді, оқулықтағы материалдармен жұмыс істеуге нұсқау жасайды.

3. Оқушылар топтық негізде жұмыс жасайды, жұмыс бағыттары ұсынылады:

* Бағыт 1. Өлең негізі
* Бағыт 2. Тақырыбы, идеясы
* Бағыт 3. Әдеби бағыт
* Бағыт 4. Көркемдік ерекшелігі
* Бағыт 5. Автор және қоғам
* Бағыт 6. Өлең өлшемі
* Бағыт 7. Өлең құрылысы
* Бағыт 8. Үндестік.

4. Оқушылар жауабы:

**Бағыт 1. Өлең негізі:**

* Қосаяқ – Нарын құмын мекендеген кішкене жәндік, тышқанның бір түрі.
* Нарын – Батыс Қазақстандағы жер атауы.
* Нарын – Шәңгерейдің дүниеге келген жері.

**Бағыт 2. Тақырыбы, идеясы:**

* Өмірдің бір кезеңін толғау.

 Алалы сақа атысқан,

 Жалаң аяқ құм басқан,

 Тал шыбыққа таласқан,

 Бір күні едім мен бала.

* Қосаяқ арқылы бала күнін есіне алу.

 Сол қосаяқты қуалап,

 Тал шыбықты шудалап,

 Қарындай үрген домалап,

 Бәйшешек бетті бала едім.

* **Идеясы:** балалықтық бал дәмін ұмытпау, адам жасы ұлғайса да тәттілікпен еске

алады.

**Бағыт 3. Әдеби бағыт:**

* Бағыты – реалистік
* Тегі – поэзия
* Жанры - өлең
* Түрі – толғау.

**Бағыт 4. Көркемдік ерекшелігі:**

* **Эмоцияға әсер ететін сөздер:** «Бәйшешек түбін қолға алып,

 Тілерсек басып тік тұрып,

 Қарсы тұрып қайзаса, -

 Бет біткеннен сұлуырақ».

 «Сол көк орданың ішінде

 Ләззат тауып бір-бірімен

 Зауықтасқан ата-ана».

* **Теңеу:** алтындай, меруерттей, шытақтай, мөріндей, қарқарадай, көзіндей, жұлдыздай, шашбаудай, домалап үрген қарындай, шөл қаққан жолаушыдай.
* **Эпитет:** алалы сақа, тал шыбық, сабақ құрсақ, бура санды, ақ таңды, мойыл көзді, тоқ жүзді, қалы кілем, масақы келген ақ шашақ, бәйшешек бетті бала, пан дүние.
* **Архаизм:** қарқара – ертеректе жас әйелдер, қыздар киген бас киім, тырна қауырсыны тағылған.
* **Кірме сөз:** шайықтар – араб сөзі, мұсылман секталарының басшысы.
* **Портрет:** «Бура санды, ақ таңды,

 Түсі алтындай ақ сары

 Ауызға біткен қос тістің

 Меруерттей ажары.

 Қаусармалап қақтаған,

 Шытықтай жұқа құлағы».

**Бағыт 5. Автор және қоғам:**

* ХІХ ғасырдағы тарихи жағдай:

 «Адыра қалған Нарында

 «Адыра» дедім Нарынды:

 Құсы ұшып көлінен

 Құты кетіп жерінен

 Саба құрсақ билерден,

 Еңіреген билерден

 Айырылып адыра қалғанға».

**Бағыт 6. Өлең өлшемі:**

* 4 шумақтан тұрады
* тармақ саны тұрақсыз:

 1-шумақта – 17 тармақ

 2-шумақта – 37 тармақ

 3-шумақта – 7 тармақ

 4-шумақта – 18 тармақ.

* 2 бунақты
* 7-8 буынды
* аралас ұйқас.

**Бағыт 7. Өлең құндылығы:** ақын өмірі жайлы толғай отырып, адам өмірінің бастаушысы да, өткен өміріңнің жақтаушысы да Алла Тағала екендігін айту.

**Афоризм:** «Өлшеулі дәм біткенше,

 Сызық бізден мейманға».

**Бағыт 8. Үндестік:**

* Абай «Балалық өтті»
* С. Дөнентаев «Балалық»
* М. Жұмабаев «Балалық шақ».

**ІІІ. Қорытынды:**

Оқушылар алған білімдері негізінде ойларын жинақтайды, әр топ дайындаған

бағыттағы жұмыстарын жинастырып, «Шәңгерей Бөкеевтің «Қосаяқ» өлеңі» атты модельді құрастырады.

**«Шәңгерей Бөкеевтің «Қосаяқ» өлеңі»** **атты модель.**

**ІҮ. Бағалау:**

Әр оқушы өздерінің жұмыстарын және басқалардың жұмыстарын бағалау парағы

бойынша бағалайды.

**Ү. Үйге тапсырма:**

**Сұрақ-тапсырмалар** (дидактикалық материалдар, 100-бет):

А). Міндетті деңгей: ІІІ-197-201.

Ә) Мүмкіндік деңгей: ІІІ-203, 206, 207.

**Пайдаланылған әдебиеттер:**

1. С. Қирабаев, Ұ. Асыл, т.б. «Қазақ әдебиеті» 10-сынып оқулығы, Алматы: «Мектеп», 2010.
2. З. Ахметов, Ұ. Асыл. «Қазақ әдебиеті» хрестоматиясы 10-сынып, Алматы: «Мектеп», 2010.
3. Б. Әрінова, Ғ. Сүйіндікова. «Қазақ әдебиеті» дидактикалық материалдар 10-сынып, Алматы: «Мектеп», 2010.

 4. Н. Манаев «Шәңгерей өмірі жайлы деректер»;

5. М. Әуезов «Уақыт және әдебиет» 11-том;

 6. Х. Сүйіншәлиев «ХІХ ғасыр әдебиеті», 1-том;

 7. М. Тәжімұратов «Шәңгерей», Алматы, «Өлке», 1998;

8. Б.Омаров «Зар заман поэзиясы». Алматы, 1999 ж.